27. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 222353/111/2 της 23/30 Ιουν. 1952 Περί βεβαιώσεως από 1ης Ιουλ. 1952 των προς το Δημόσιον χρεών εις τα Δημόσια Ταμεία περιοχής ασκήσεως του επαγγέλματος ή κατοικίας του οφειλέτου. Έχοντες υπ’ όψιν 1)τας διατάξεις του άρθρ. 1 παρ.3 Α.Ν. 1915/1939 «περί οργανισμού των Δημοσίων Ταμείων» και άρθρ. 2 του Ν. 940/1943 «περί αρμοδιότητος Υπουργείου Οικονομικών», 2)τας διατάξεις της παρ. 2 του άρθρ. 9 και του άρθρ. 10 του Ν. 2097/1952 και 3)την ανάγκην της ενημερώσεως του εκδίδοντος πιστοποιητικόν φορολογικής ενημερότητος Ταμείου περί των οφειλών του δι’ ον εκδίδεται το πιστοποιητικόν φορολογουμένου προς πληρεστέραν εφαρμογήν των περί φορολογικής ενημερότητος σχετικών διατάξεων, αποφασίζομεν: Ι.Από 1ης Ιουλ. 952 και εφεξής τα προς το Δημόσιον και εξ οιασδήποτε αιτίας χρέη εκάστου οφειλέτου βεβαιούνται παρά των αρμοδίων δια την βεβαίωσιν Αρχών εις το Δημόσιον Ταμείον της περιοχής εις ην ασκεί το επάγγελμά του ο οφειλέτης. Εις περίπτωσιν καθ’ ην παρά τούτου δεν ασκείται επάγγελμα, η βεβαίωσις ενεργείται εις το Ταμείον της κατοικίας αυτού, και εις περίπτωσιν αγνώστου ή τοιαύτης εν τω εξωτερικώ διαμονής η βεβαίωσις ενεργείται εις το Ταμείον της έδρας της βεβαιούσης Αρχής δια δε τας περιοχάς Αθηνών, Πειραιώς, Θεσσαλονίκης εις τα Ταμεία Γενικών Εσόδων των πόλεων τούτων. Εξαιρούνται του ως άνω γενικού κανόνος α)τα χρέη εκ της φορολογίας κληρονομιών, δωρεών και προικών, τα χρέη Ανωνύμων Εταιρειών, τα χρέη επαγγελματιών Αυτοκινητιστών εκ της ασκήσεως του επαγγέλματός των, τα χρέη εφοπλιστών εκ φορολογίας πλοίων, και τα χρέη εξ εφοδίων γενικής χρησιμότητος άτινα εφ’ όσον υφίστανται ίδια Ταμεία ειδικώς αρμόδια δια την είσπραξιν των χρεών τούτων, βεβαιούνται εις τα ειδικά ταύτα Ταμεία και β)τα χρέη εκ δικαστικών εξόδων ποινών και προστίμων πάσης φύσεως επιβαλλομένων υπό των Δικαστηρίων. Τα εκ της αιτίας ταύτης χρέη εφ’ όσον δεν υπερβαίνουσι το ποσόν των 5 εκατομμυρίων και δεν εισπράττονται εις τα δκαστήρια κατά την έκδοσιν της αποφάσεως υφίστανται δε ίδια Ταμεία επιδιώξεως της εισπράξεως αυτών βεβαιούνται εις τα ειδικά ταύτα Ταμεία και εφ’ όσον δεν είναι ανωτέρου ποσού βεβαιούνται και ταύτα εις το ταμείον της κατοικίας του οφειλέτου. Σελ. 202(β) 132 – 44 25.Γ.β.27 Κώδικας περί Εισπράξεως Δημοσίων Εσόδων ΙΙ.Τα Δημόσια Ταμεία εις α έχουσι μέχρι της 30-652 βεβαιωθή χρέη, ων η είσπραξις κατόπιν της παρούσης περιέρχεται εις την αρμοδιότητα ετέρων Ταμείων θα παραδώσωσι εις τα αρμόδια ταύτα Ταμεία μέχρι τέλους Αυγούστου ε.ε. βάσει σχετικών πρωτοκόλλων παραδόσεως και παραλαβής, τα παρ’ αυτοίς εισπρακτέα υπόλοιπα μεθ’ όλων των σχετικών φακέλλων, παραστατικών στοιχείων και λοιπών τίτλων αφ’ ου προηγουμένως ενεργηθή η τακτική εισαγωγή των τυχόν καταβληθέντων χρεών και αντίστοιχος πίστωσις των καταβαλλόντων οφειλετών. Λαμβανομένου υπ΄ όψιν ότι πρόκειται περί απλής μεταφοράς εισπρακτέων εσόδων η διαγραφή των υπολοίπων τούτων εσόδων θα ενεργηθή βάσει γνωστοποιήσεως περί εγγραφής αυτών εις τα Ταμεία εις α μεταφέρονται. Οι Διευθυνταί των Ταμείων εις α θα μεταφερθώσιν τα χρέη ταύτα δεν θέλουσι προβή εις την έκδοσιν τριπλοτύπων αποδεικτικών παραλαβής εισπρακτέων αλλά επί τη βάσει των σχετικών πρωτοκόλλων θα προβώσιν εις την εγγραφήν εις τα βιβλία εισπρακτέων άνευ ουδεμιάς άλλης διατυπώσεως. Δια τον υπολογισμόν των υπέρ του Δημοσίου συνεπειών υπερημερίας κλπ. θα έχωσιν υπόψη την χρονολογίαν της αρχικής βεβαιώσεως, ήτις δέον ν’ αναγράφεται επί των παραδιδομένων χρηματικών τίτλων. ΙΙΙ.Τα Ταμεία Εσόδων κληρονομιών, αυτοκινήτων, φορολογίας πλοίων εφοδίων και γενικών εσόδων Αθηνών, Πειραιώς και Θεσσαλονίκης θα αποστέλλωσι πίνακας των οφειλετών των των άνω των 5 εκατομμυρίων δραχμών προς τα Ταμεία αρμοδιότητος της παρ.Ι της παρούσης. Οι πίνακες ούτοι θα ανανεούνται ανά τρίμηνον είτε δια της συντάξεως νέων είτε δια της διαγραφής εκ των αποσταλέντων των εν τω μεταξύ εξοφληθέντων ή διαγραφέντων χρεών και της προσθήκης των νέων οφειλετών προς ολοκλήρωσιν των πληροφοριών των Ταμείων τούτων δια την φορολογικήν ενημερότητα των οφειλετών των. ΙV.Τα Ταμεία φορολογίας ανωνύμων εταιρειών Αθηνών, Πειραιώς θα αποστέλλωσι πίνακας των εκπροσώπων των παρ’ αυτοίς ανων. εταιρειών εις άπαντα τα Ταμεία Αθηνών-Πειραιώς δια τον έλεγχον των υπευθύνων δηλώσεων, των υποβαλλομένων υπό των αναχωρούντων εις το Εξωτερικόν κατά τα οριζόμενα υπό της υπ’ αριθ. 159604/52 αποφάσεώς μας. 